Vota evangjeliste në zgjedhje
Në vitin 2012, këta votues përfaqësonin 50 dhe 70 për qind të votuesve republikanë në shtetet jugore dhe qendrore
Evangjelistët republikanë në Shtetet e Bashkuara thonë se besimi i tyre fetar, ndikon fuqishëm tek zgjedhjet e tyre politike. ”, thotë Tina Marie, e krishterë evangjeliste. Ky grup votuesish zakonisht nuk pranojnë kandidatë që mbështesin të drejtën për abort, të drejtat e homoseksualëve, ose çdo gjë tjetër që ata mendojnë se kërcënon vlerat tradiconale fetare. Por reverendi Dave Welch që drejton Këshillin e Priftërinjve të Zonës së Hjustonit, thotë se votuesit duhet t’i balancojnë këto shqetësime me elementë të tjerë si aftësi udhëheqëse dhe përvojë. Por Welch është i shqetësuar nga evangjelistët që mbështesi Donald Trumpin, jeta personale e të cilit dhe pronësia e kazinove ngre çështje morale dhe qëndrimi i të cilit për emigracionin përfshin deportimin e miliona punonjësve pa dokumenta. Megjithatë, evagjelistë si kreu i Universitetit Liberty, Jerry Falwell Jr., e kanë mbështetur zotin Trump. Përkrahësit e tij në radhët e evangjelistëve, thonë se e favorizojnë sepse flet qartë dhe drejtpërdrejt për shqetësimet e tyre, pavarësisht nga ato që ata i konsiderojnë si defekte të tijat. Mark Jones në Universitetin Rice thotë se evangjelistët në përgjithësi mbështesin një kandidat që përmbush standarde të gjera. Ky person sipas sondazheve të fundit, mund të jetë senatori Ted Cruz, diçka që Reverendit Welch i pëlqen, Por profesor Jones tërheq vëmendjen se anketat duhen parë me një farë skepticizmi. Se cili nga kandidatët do të marrë mbështetjen më të madhe nga evangjelsitët, do të shihet nga zgjedhjet paraprake të disa shteteve, përfshirë ato që u kryen në Iowa, ato në Karolinën e Jugut me 20 shkurt dhe zgjedhje paraprake në disa shtete të rëndësishme jugore, përfshirë Teksasin, në “të marten e madhe”, më 1 mars.